హైదరాబాద్ బుక్ ట్రస్ట్

హైదరాబాద్ బుక్ ట్రస్ట్ 1980 లో హైదరాబాదు కేంద్రంగా ప్రారంభించిన లాభాపేక్ష రహిత పుస్తక ప్రచురణ సంస్థ. దీని స్థాపకుడు సి. కె. నారాయణ రెడ్డి. ఈ సంస్థలో ఇంకా ఎం. కె. ఖాన్, జి. మనోహర్, శాంతా సిన్హా, గీతా రామస్వామి సభ్యులుగా ఉన్నారు. అన్ని వర్గాల తెలుగు ప్రజల అభిరుచులనూ, సామాజిక సమస్యలను దృష్టిలో పెట్టుకుని విశాల దృక్పథంతో పుస్తకాలు వెలువరించాలన్నది ఈ సంస్థ లక్ష్యం. ప్రతి సంవత్సరం విభిన్న అంశాలపై పది నుంచి ఇరవై పుస్తకాల దాకా ప్రచురిస్తున్నారు వీరు.

ఈ సంస్థ చాలావరకు స్వచ్ఛంద సేవకుల సహాయంతో నడుస్తున్నది. వీరు పుస్తకాలు చదవడం, సమీక్షించడం, దిద్దుబాట్లు చేయడం, ముఖ చిత్రాలు రూపొందించడం, ఇంకా ప్రచురణలో అవసరమైన ఇతరపనులు చేస్తుంటారు.
ప్రచురణలు
హైదరాబాద్ బుక్ ట్రస్ట్ ఇంతవరకు 350కి పుస్తకాలను ప్రచురించింది. వీటిలో కథలు, నవలలు, అనువాదాలు, కవిత్వం, చరిత్ర, దళిత సాహిత్యం, బాలసాహిత్యం, జీవితచరిత్రలు, సామాజిక, రాజకీయ, ఆర్థిక, విజ్ఞాన, విద్యా, వ్యవసాయ రంగాలకు చెందిన గ్రంథాలు ఉన్నాయి. వీటిలో కొన్ని పునర్ముద్రణలు కూడా పొందాయి. వీటిలో 3 పుస్తకాలకు కేంద్ర సాహిత్య అకాడమీ అనువాద పురస్కారాలు లభించడం విశేషం.
ఈ సంస్థ ప్రచురించిన పుస్తకాల పాక్షిక జాబితా:
 రక్తాశ్రువులు : టెడ్ అలెన్, సిడ్నీ గార్డన్ (అనువాదం.సహవాసి)
 ఏడు తరాలు: ఎలెక్స్ హేలీ (అను.సహవాసి)
 కూలిగింజలు: తకళి శివశంకర పిళ్ళై (అను.సహవాసి)
 వేమనవాదం: ఎన్. గోపి
 ఆంధ్రుల సంస్కృతి చరిత్ర - 1, 2 భాగాలు : కంభంపాటి సత్యనారాయణ (అను.మహీధర రామమోహనరావు)
 ఉప్పెన: కృష్ణారెడ్డి
 తెలుగు కథ 1962-85: సంపాదకుడు.వాసిరెడ్డి నవీన్
 పోలీసులు అరెస్టు చేస్తే : బొజ్జా తారకం
 గ్రహణాల కథ : మహీధర నళినీమోహన్
 రాకెట్ కథ : మహీధర నళినీమోహన్
 అంబేద్కర్ జీవిత చరిత్ర : డా. బోయి విజయభారతి
 మార్క్స్ ఇన్ కార్టూన్స్ : రియస్ (అను.కె.బాలగోపాల్)
 వైద్యుడు లేనిచోట : డేవిడ్ వార్నర్ (అను. డా.ఆలూరి విజయలక్ష్మి)
 రాకాసికోర : మహాశ్వేతాదేవి (అను. సూరంపూడి సీతారామ్)
 బతుకుపోరు : బి.ఎస్.రాములు
 మా కథ : దొమితిలా బారియోస్ ద చుంగారా (అను.ఎన్.వేణుగోపాల్)
 స్పార్టకస్ : హోవర్డ్ ఫాస్ట్ (అను. ఆకెళ్ళ కృష్ణమూర్తి)
 చరిత్ర అంటే ఏమిటి? : ఇ.హెచ్.కార్ (అను.వల్లంపాటి వెంకటసుబ్బయ్య)
 తరతరాల భారతచరిత్ర : బిపిన్ చంద్ర (అను.సహవాసి)
 ఆధునిక భారతచరిత్ర : బిపిన్ చంద్ర (అను.సహవాసి)
 కళ్యాణ మంజీరాలు: అమృత్‌లాల్ నాగర్ (అను.కౌముది)
 లెనిన్ : రిచర్డ్ ఎ., ఆస్కార్ జరాటె (అను.కొమరెల్ల కేశవరెడ్డి)
 మావో : రియస్ (అను. సహవాసి)
 రైలు బడి: టెట్సుకో కురొయనాగి (అను.ఈశ్వరి, ఎన్.వేణుగోపాల్)
 ఒక్క తల్లి : మహాశ్వేతాదేవి (అను.సూరంపూడి సీతారాం)
 ఆలోచించండి: డా.మిత్ర
 వేదాల్లో ఏమున్నది? : కొడవటిగంటి కుటుంబరావు
 భూమి : ఎమిలీ జోలా (అను.సహవాసి)
 చరిత్ర రచనలో మతతత్వం: రొమిల్లా థాపర్, హర్‌బన్స్ ముఖియా, బిపిన్ చంద్ర (అను.హెచ్చార్కె)
 ప్రపంచ కార్మికోద్యమచరిత్ర: మహీధర రామమోహనరావు
 ప్రకృతి - సమాజం - శాస్త్రం : కె.కె.కృష్ణకుమార్ (అను. బి.ఎస్.రాజు, జి.అప్పారావు)
 దళిత కథలు : యోగేంద్ర మేశ్రాం, ఇతరులు (అను. పోలు శేషగిరిరావు, ఇతరులు)
 బతుకంతా : దేవేనూర మహదేవ(అను.వల్లంపాటి వెంకటసుబ్బయ్య)
 టాల్‌స్టాయి కథలు: టాల్‌స్టాయి
 బుడుంగు (చైనీస్ జానపద కథలు) :దేవరాజు మహారాజు
 సాగరకన్య, గురువుకు ఎగనామం (చైనీస్ జానపద కథలు) :దేవరాజు మహారాజు 
 నల్లచేపపిల్ల కథ: సమద్ బెహ్రంగి
 క్యూబా :రియస్ (ఆను.మోహన్)
 శూద్రులు ఆర్యులు: అంబేద్కర్ (అను.బొజ్జా తారకం)
 పెట్టుబడిదారీ విధానం: లియో హూబర్మన్ (అను.మహీధర రామమోహనరావు)
 బాబాల మహిమ - బాణామతి : అబ్రహాం థామస్ కోవూర్ (అను.ఎం.వి.రమణారెడ్డి)
 భారతదేశంలో నా జైలు జీవితం: మేరీ టైలర్ (అను.సహవాసి)
 జైత్రయాత్ర: అగ్నెస్ స్మెడ్లీ (అను.సహవాసి)
 పెట్టుబడిదారీ విధానం దాని పరిణామం: లియో హూబర్మన్ (అను.మహీధర రామమోహనరావు)
 భూమిపుత్రిక: అగ్నెస్ స్మెడ్లీ (అను. ఓల్గా)
 ఆంధ్రప్రదేశ్‌ దళిత ఉద్యమ చరిత్ర : యాగాటి చిన్నారావు (అను.ప్రభాకర్ మందార) 
 ఇంట్లో ప్రేమ్‌చంద్ : శివరాణీదేవి (అను.ఆర్.శాంత సుందరి)
 ఓ హిజ్రా ఆత్మకథ: ఎ.రేవతి (అను.పి.సత్యవతి)
 నది పుట్టిన గొంతుక: బొజ్జా తారకం
 దళిత్ పాంథర్స్ చరిత్ర :జె.వి.పవార్ (అను.ప్రభాకర్ మందార)
 తథాగతుని అడుగుజాడలు : రాణీశర్మ ఈమని, ఉణుదుర్తి సుధాకర్
 మడి విప్పిన చరిత్ర : బ్రజ రంజన్ మణి (అను.టంకశాల అశోక్)
 కల్లోల లోయ : కె.బాలగోపాల్
 మూగవాని పిల్లనగ్రోవి : కేశవరెడ్డి
 చంద్రగిరి శిఖరం : బిభూతి భూషణ్ బందోపాధ్యాయ (అను. కాత్యాయని)
 అణువుల శక్తి : కొడవటిగంటి రోహిణీప్రసాద్
 నిజాం పాలనలో లంబాడాలు : భంగ్యా భుక్యా (అను.ఆకెళ్ళ శివప్రసాద్)
 నేను హిందువు నెట్లయిత? : కంచ ఐలయ్య (అను.ఎ.సురేంద్రరాజు)
 అసుర సంధ్య : ఎలెక్స్ హేలీ (అను.యాజ్ఞి)
 నా పొగరు మిమ్మల్ని గాయపరిచిందా? అయితే సంతోషం : ఎం. ఎఫ్. గోపీనాథ్
 ఊరు వాడ బతుకు : దేవులపల్లి కృష్ణమూర్తి
 మా యాత్ర : దేవులపల్లి కృష్ణమూర్తి
 కథలగూడు: దేవులపల్లి కృష్ణమూర్తి
 తారుమారు : దేవులపల్లి కృష్ణమూర్తి

 మూలాలు 

వర్గం:పుస్తక ప్రచురణకర్తలు